section_heading: Životopis
paragraph_text: Rođen je 1935. godine u Uskoplju u katoličkoj, hrvatskoj obitelji koja potječe iz srednjovjekovne župe Uskoplje. Gimnaziju je 1955. godine završio u Travniku, a diplomirao je 1960. na Filozofskom fakultetu u Sarajevu. Osam je godina bio ravnatelj Doma kulture u Novom Travniku, a šest godina bio je ravnatelj škole. U okviru Doma kulture osnovao je 1969. godine Osnovnu glazbenu školu koja s kraćim prekidom za vrijeme rata radi i danas. U Sarajevo dolazi 1976. kada postaje tajnik Komisije za obrazovanje, znanost, kulturu i informiranje VSS BiH. Nakon toga radi u Državnom arhivu BiH čijim ravnateljem postaje 1982. godine odlukom skupštine SR BiH.Posljednji ispraćaj Matka Kovačevića, HKD Napredak, preuzeto 10. veljače 2014. Tijekom ratnih događanja sa svojim suradnicima dao je veliki doprinos u očuvanju arhivske građe. Imao je zvanje arhivskog savjetnika.60 godina Arhiva Bosne i Hercegovine, arhivbih.gov.ba, preuzeto 11. veljače 2014.